**Κατασκευή Γεωλογικών Τομών – Συνοπτική Περιγραφή**

1. Κατασκευή τοπογραφικού προφίλ σύμφωνα με την αναγραφόμενη κλίμακα του χάρτη.
2. Προσανατολισμός γεωλογικής τομής με αναγραφή του προσανατολισμού στους άξονες.
3. Προβολή των επαφών πάνω στο τοπογραφικό προφίλ.
4. Φέρνουμε στο χάρτη τις παρατάξεις των στρωμάτων και απαιτούνται τουλάχιστον δύο διαδοχικές παρατάξεις για κάθε γραμμή επαφής.
5. Προβολή για κάθε γραμμή επαφής δύο τουλκάχιστον παρατάξεων στην γεωλογική τομή.
6. Ένωση των δύο σημείων προβολής των παρατάξεων για κάθε γραμμή επαφής.
7. Προεκτείνουμε το ευθύγραμμο τμήμα που ορίζεται από την προβολή των δύο παρατάξεων ή από το σημείο επαφής φέρνουμε παράλληλη προς το ευθύγραμμο τμήμα, η οποία θεωρητικά θα πρέπει να συμπίπτει με το ευθύγραμμο τμήμα που ορίζεται από τις παρατάξεις.
8. Τα ανωτέρω βήματα ακολουθούνται για κάθε γραμμή επαφής.

* Σε περίπτωση ρήγματος το προβάλουμε στην γεωλογική μας τομή ως ένα επίπεδο δηλαδή βρίσκουμε δυο διαδοχικές παρατάξεις του ρήγματος και το προβάλλουμε.
* Σε περίπτωση πτυχών η αναγνώρισή τους γίνεται αφού φέρουμε όλες τις παρατάξεις και διαπιστώσουμε αλλαγή στην διεύθυνση κλίσης των στρωμάτων.
* Ο υπολογισμός της διεύθυνσης κλίσης και της κλίσης των στρωμάτων με την μέθοδο των παρατάξεων γίνεται χρησιμοποιώντας την υψομετρική διαφορά δύο διαδοχικών παρατάξεων και την οριζόντια απόστασή τους. Η κλίση υπολογίζεται μέσω του τύπου της εφαπτομένης ενώ η διεύθυνση της κλίσης βρίσκεται από την διεύθυνση μείωσης των παρατάξεων.